ai4bharat/Pralekha huggingface dataset:
பிரதமர் அலுவலகம்
பிரதமருடன் ஹமீத் கர்சாய் சந்திப்பு
ஆப்கானிஸ்தான் இஸ்லாமிய குடியரசின் முன்னாள் அதிபர் திரு ஹமீத் கர்சாய், இன்று  பிரதமர் திரு. நரேந்திர மோடியை சந்தித்தார்.
இன்று ஆப்கானிஸ்தானின் 100வது சுதந்திர தினத்தையொட்டி, 130 கோடி இந்திய மக்களின் சார்பிலும், தமது சார்பிலும், பிரதமர் ஆப்கானிஸ்தான் மக்களுக்கு தமது இதயப்பூர்வமான வாழ்த்துகளைத் தெரிவித்தார்.
ஆப்கானிஸ்தானுக்கு இந்தியா அளித்து வரும் வலிமையான ஒட்டுமொத்த ஆதரவுக்காக நன்றி தெரிவித்த முன்னாள் அதிபர், இருநாட்டு மக்களிடையே நிலவும் தனிச்சிறப்பு மிக்க நல்லெண்ணத்திற்காக மகிழ்ச்சியையும் தெரிவித்துக் கொண்டார்.
அமைதி, பாதுகாப்பு மற்றும் உள்ளார்ந்த நிலைத்தன்மை, ஒன்றுபட்ட, உண்மையான சுதந்திர மற்றும் ஜனநாயக ஆப்கானிஸ்தானுக்கு இந்தியா தொடர்ந்து ஆதரவு அளிக்கும் என்று பிரதமர் உறுதி அளித்தார்.
மின்னணு மற்றும் தகவல் தொழில்நுட்பம்
காற்றின் தரத்தைக் கண்காணிக்கும் அமைப்புமுறைக்கான தொழில்நுட்பம் அறிமுகம்
மத்திய மின்னணு மற்றும் தகவல் தொழில்நுட்ப அமைச்சகத்தின் ஆதரவோடு செயல்படுத்தப்படும் திட்டங்களின் கீழ் உருவாக்கப் பட்டுள்ள காற்றின் தரத்தை கண்காணிக்கும் அமைப்புமுறைக்கான தொழில்நுட்பத்தை அமைச்சகத்தின் செயலாளர் திரு அல்கேஷ் குமார் ஷர்மா அறிமுகப்படுத்தினார்.
டெக்ஸ்மின், ஐ.எஸ்.எம் உடன் இணைந்து, வேளாண்மை மற்றும் சுற்றுச்சூழலில் மின்னணு மற்றும் தகவல் தொழில்நுட்பத் துறைக்கான தேசிய திட்டத்தின் கீழ் கொல்கத்தாவில் உள்ள நவீன கணினி மேம்பாட்டு மையம் , சுற்றுச்சூழல் மாசை கண்காணிக்கும் வகையில் வெளிப்புறக் காற்றின் தரத்தைக் கண்காணிக்கும் நிலையத்தை வடிவமைத்துள்ளது.
சுரங்கம் மற்றும் சிமெண்ட் தொழிற்சாலைகளில் பயன்படுத்து வதற்காக இந்த தொழில்நுட்பத்தின் வணிகமயமாக்கலுக்காக ஜே.எம். என்விரோ லேப் தனியார் நிறுவனத்திற்கு காற்று தர கண்காணிப்பு அமைப்புமுறையின் தொழில்நுட்பம் பரிமாற்றம் செய்யப்பட்டது. சி-டாக் மையத்தின் தலைவர் மற்றும் மூத்த இயக்குநர், ஜே.எம். என்விரோ லேப் தனியார் நிறுவனத்தின் தலைமை நிர்வாக அதிகாரி ஆகியோர் திரு அல்கேஷ் குமார் ஷர்மா, அமைச்சகத்தின் கூடுதல் செயலாளர் திரு புவனேஷ் குமார் ஆகியோர் முன்னிலையில் புதுதில்லியில் தொழில்நுட்ப மாற்றத்திற்கான ஒப்பந்தத்தில் கையெழுத்திட்டனர்.
பிரதமர் அலுவலகம்
செளரி சௌரா தியாகிகளுக்கு போதிய அங்கீகாரம் அளிக்கப்படவில்லை
வரலாற்றில் செளரி சௌரா தியாகிகளுக்கு போதிய அங்கீகாரம் அளிக்கப்படவில்லை என பிரதமர் இன்று வருத்தத்துடன் கூறினார்.
உத்தரப் பிரதேச மாநிலம் கோரக்பூரில், சௌரி சௌரா நூற்றாண்டு விழா கொண்டாட்டத்தை காணொலி காட்சி மூலம் பிரதமர் இன்று தொடங்கி வைத்தார். அப்போது அவர் கூறுகையில், ‘‘குறைவாக அறியப்பட்ட தியாகிகள் மற்றும் சுதந்திரப் போராட்ட வீரர்களை, மக்கள் முன் கொண்டுவரும் நமது முயற்சிகள், அவர்களுக்கு செலுத்தும் உண்மையான புகழாரமாக இருக்கும்’’ என்றார். நாடு 75வது சுதந்திர ஆண்டில் நுழையும் வேளையில், இது மிகவும் பொருத்தமானது என்றும் அவர் கூறினார். சௌரி சௌரா தியாகிகள் பற்றி அதிகம் பேசப்பட்டிருக்க வேண்டும். அவ்வாறு நடக்காதது துரதிருஷ்டம் என பிரதமர் கூறினார். சௌரி சௌரா சாதாரண மக்களின் சுய உந்துதலால் நடந்த போராட்டம். ‘‘இந்த போராட்டத்தின் புரட்சிகள் பற்றி வரலாற்று பக்கங்களில் போதிய முக்கியத்துவம் அளிக்கப்படாவிட்டாலும்அவர்களின் ரத்தமும், இந்நாட்டின் மண்ணில் கலந்துள்ளது’’ என பிரதமர் குறிப்பிட்டார்.
ஒரு நிகழ்வுக்காக 19 பேர் தூக்கிலிடப்பட்டதை, சுதந்திர போராட்டத்தின் ஒரு அத்தியாயத்தில் கண்டுபிடிப்பது அரிதாக உள்ளது என பிரதமர் கூறினார். தூக்கு கயிற்றில் இருந்து 150 பேரை காப்பாற்றிய பாபா ராகவ்தாஸ் மற்றும் பண்டிட் மதன் மோகன் மால்வியா ஆகியாரின் முயற்சிகளை பிரதமர் திரு நரேந்திர மோடி நினைவு கூர்ந்தார்.
சுதந்திர போராட்டத்தில் குறைவாக அறியப்பட்ட விஷயங்களை ஆராய, மாணவர்களையும், இளைஞர்களையும் ஒன்றிணைத்திருப்பது மகிழ்ச்சி அளிப்பதாக பிரதமர் கூறினார். சுதந்திரப் போராட்ட வீரர்கள் பற்றி புத்தகம் எழுத, இளம் எழுத்தாளர்களுக்கு கல்வி அமைச்சகம் அழைப்பு விடுத்துள்ளதை பிரதமர் சுட்டிக்காட்டினார். இதன் மூலம் சௌரி சௌரா போராட்ட வீரர்கள் பலர், நாட்டின் முன்பாக தெரியப்படுத்தப்படலாம் என பிரதமர் நம்பிக்கை தெரிவித்தார்.
இந்த சௌரி சௌரா நூற்றாண்டு விழா கொண்டாட்டம் உள்ளூர் கலை மற்றும் கலாச்சாரம் மற்றும் தற்சார்பு இந்தியாவுடன் தொடர்புடையதாக இருப்பதால், இது நமது சுதந்திர போராட்ட வீரர்களுக்கு உண்மையான புகழாரம் என பிரதமர் கூறினார். இந்நிகழ்ச்சியை நடத்தியதற்காக, உத்தரப் பிரதேச முதல்வர் திரு.யோகி அதித்யநாத் மற்றும் உத்தரப்பிரதேச அரசை பிரதமர் பாராட்டினார்.
----
(
பொருளாதார விவகாரங்களுக்கான மத்திய அமைச்சரவைக் குழு
பிஎஸ்என்எல், எம்டிஎன்எல் மற்றும் பிபிஎன்எல் ஆகிய நிறுவனங்களின் கொள்முதலில் ஐடிஐ நிறுவனத்திற்கு பங்கு நிர்ணயிக்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் கூடிய பொருளாதார விஷயங்களுக்கான மத்திய அமைச்சரவைக் குழு, பிஎஸ்என்எல், எம்டிஎன்எல் மற்றும் பிபிஎன்எல் ஆகிய நிறுவனங்களின் கொள்முதலில் ஐடிஐ நிறுவனத்திற்கு பங்கு நிர்ணயிக்க தனது ஒப்புதலை வழங்கியது.
ஐடிஐ நிறுவனத்திற்கு கொள்முதலில் பங்களிப்பதை தொடர வேண்டும் என்ற மத்திய தொலைத்தொடர்புத்துறையின் கருத்துரையைத் தொடர்ந்து மத்திய அமைச்சரவையின் பொருளாதார விஷயங்களுக்கான குழு இன்று தனது ஒப்புதலை வழங்கியது:
-  பிஎஸ்என்எல், எம்டிஎன்எல் மற்றும் பிபிஎன்எல் ஆகிய நிறுவனங்களின் கொள்முதலில் 30சதவீதத்தை ஐடிஐ நிறுவனத்திற்கு ஒதுக்கீடு செய்வது. இது அந்த நிறுவனம் தயாரிக்கும் பொருட்களுக்காகவும் மற்ற வெளிப் பொருட்களுக்காகவும் ஆகும். இந்த வெளிப்பொருட்களில் 2018-19-ல் 12 சதவீதமும் 2019-20-ல் 16 சதவீதமும் 2020-21-ல் 20 சதவீதமும் ஐடிஐ மதிப்புக் கூடுதலை மேற்கொள்ள வேண்டும் என்ற நிபந்தனையுடன்.
-   பிஎஸ்என்எல், எம்டிஎன்எல் நிறுவனங்களின் நடவடிக்கைகளுக்கான மற்றும் பிபிஎன்எல் நிறுவனத்தின்  பெரும் திட்டங்களுக்கான 20 சதவீத கொள்முதல் உத்தரவுகள்
- இதற்கான விலை பற்றி அறிந்த பிறகே இந்த நிறுவனம் வணிக ரீதியாக இருக்குமெனில் இந்த கொள்முதல் உத்தரவுகளை ஏற்றுக் கொள்ளும்.
- கொள்முதலுக்கான கோரிக்கைகள் திறக்கப்பட்ட 15 நாட்களுக்குள் ஐடிஐ நிறுவனம் இந்த ஒதுக்கீட்டின் கீழான தன் உரிமையை தெரிவிக்க வேண்டும்.
- பொருளாதார விஷயங்களுக்கான மத்திய அமைச்சரவைக் குழுவின் ஒப்புதல் பெற்ற தேதியிலிருந்து மூன்றாண்டு காலத்திற்கு மேற்கண்ட கொள்கை நடவடிக்கைகள் அமலில் இருக்கும். இக்காலப்பகுதிக்குப் பிறகு ஐடிஐயின் நிதி நிலைமையை கணக்கில் கொண்டு இந்தக் கொள்கை மீண்டும் பரிசீலிக்கப்படும்.
பின்னணி: மத்திய பொதுத்துறை நிறுவனங்கள் பட்டியலில் ‘ஏ’ பிரிவு நிறுவனமான ஐடிஐ தொலைத்தொடர்புத் துறை மற்றும் தொலைத்தொடர்பு அமைச்சகம் ஆகியவற்றின் நிர்வாக கட்டுப்பாட்டின் கீழ் செயல்படும் ஒரு நிறுவனம் ஆகும். பாதுகாப்பிற்கான தகவல் தொடர்பு மற்றும் இந்திய ராணுவத்தின் என்க்ரிப்ஷன் பொருட்கள் மற்றும் வலைப்பின்னலுக்கான தேவைகளையும் நிறைவேற்றும் நிறுவனமாகும். பிஎஸ் என் எல், எம் டி என் எல், பாதுகாப்புத் துறை, சார்பு ராணுவப்படைகள், மாநில அரசுகள் ஆகியவை இதன் முக்கிய வாடிக்கையாளர்கள் ஆகும். பெங்களூர்  ரே பரேலி, நைனி, மன்காபூர்  பாலக்காடு  ஸ்ரீநகர்  ஆகிய இடங்களில் இதன் உற்பத்தி மையங்கள் செயல்பட்டு வருகின்றன.
இந்த நிறுவனம் நலிந்து போன நிலையில் அதன் மீட்சிக்கென மத்திய அரசு ரூ. 4156.79 கோடி நிதியுதவி செய்தது. மேலும் தொலைத்தொடர்பு பொருட்களில் நிலவும் போட்டியினை சமாளிக்கும் வகையில் பிஎஸ் என் எல், எம் டி என் எல் நிறுவனங்களின் மொத்த கொள்முதலில் 30 சதவீத ஒதுக்கீடு ஐடிஐ நிறுவனத்திற்கு வழங்கப்பட்டது. இந்த சிறப்பு ஒதுக்கீடு தொடர்ந்து நீடிக்கப்பட்டு கடந்த 31.5.2018 அன்று முடிவடைந்தது. இந்த ஒப்புதல் இந்த ஒதுக்கீட்டை மேலும் 3 ஆண்டுகளுக்கு நீட்டிக்க வகை செய்கிறது.
இந்த முடிவு ஐடிஐ நிறுவனத்திற்கு மிகவும் பயனுள்ளதோடு புதிய தொழில்நுட்பங்களை மேற்கொள்வதில் புதிய வேலைவாய்ப்புகளை வழங்கவும் இது உதவும்.
|
|
வரிசை எண்.
|
|
புரிந்துணர்வு ஒப்பந்தம்/ ஒப்பந்தம் /உடன்படிக்கை
|
|
ரஷ்யாவின் சார்பாக கையெழுத்திட்டவர்
|
|
இந்தியாவின் சார்பாக கையெழுத்திட்டவர்
|
|
1.
|
|
2019-2023 காலகட்டங்களில் ரஷ்ய வெளியுறவுத்துறை அமைச்சகம் மற்றும் மத்திய வெளியுறவுத் துறை அமைச்சகம் இடையேயான ஆலோசனைகளுக்கான நெறிமுறை
|
|
திரு. செர்கே லாவ்ரோவ்
ரஷ்ய வெளியுறவுத் துறை அமைச்சர்
|
|
திருமதி. சுஷ்மா சுவராஜ்
மத்திய வெளியுறவுத் துறை அமைச்சர்
|
|
2.
|
|
ரஷ்ய பொருளாதார வளர்ச்சி அமைச்சகம் மற்றும் இந்தியாவின் மாறுதலுக்கான தேசிய நிறுவனம்  இடையேயான புரிந்துணர்வு ஒப்பந்தம்
|
|
திரு. மாக்சிம் ஒரேஷ்கின்
ரஷ்ய பொருளாதார வளர்ச்சி அமைச்சர்
|
|
டாக்டர். ராஜிவ் குமார்
துணைத் தலைவர், நித்தி ஆயோக்
|
|
3.
|
|
மனிதர்களை விண்வெளிக்கு அனுப்பும் திட்டத்திற்காக இந்திய விண்வெளி ஆராய்ச்சி அமைப்பு  மற்றும் ரஷ்ய விண்வெளித் துறை  இடையேயான புரிந்துணர்வு ஒப்பந்தம்
|
|
திரு. டிமிட்ரி ரோகோஸின்
இயக்குநர், ரோஸ்காஸ்மோஸ்
|
|
திரு. விஜய் கோக்லே
வெளியுறவுத் துறை செயலர்
|
|
4.
|
|
இந்தியா மற்றும் ரஷ்ய ரயில்வே துறை இடையே ஒத்துழைப்பிற்கான ஒப்பந்தம்
|
|
திரு. ஒலெக் பெலோசெரோவ்
தலைவர், ரஷியன் ரயில்வேயின் ரயில்வேகூட்டு பங்கு நிறுவனம்
|
|
திரு. விஜய் கோக்லே
வெளியுறவுத் துறை செயலர்
|
|
5.
|
|
அணு துறையில் உள்ள ஒத்துழைப்பை முன்னுரிமை படுத்துதல் மற்றும் நடைமுறைப்படுத்தளுக்கான செயல் திட்டம்
|
|
திரு. அலெக்ஸி லீகாசேவ்
தலைமை இயக்குனர், ரோசடோம்
|
|
திரு. கே. என். வியஸ்
அணு சக்தி துறை செயலர்
|
|
6.
|
|
போக்குவரத்து கல்வியில் மேம்பாட்டு ஒத்துழைப்பு குறித்து ரஷ்ய போக்குவரத்து அமைச்சகம் மற்றும் இந்திய ரயில்வே துறை இடையேயான புரிந்துணர்வு ஒப்பந்தம்
|
|
திரு. நிக்கோலே குடஷேவ்
இந்தியாவிற்கான ரஷ்ய தூதர்
|
|
திரு. டி. பி. வெங்கடேஷ் வர்மா
ரஷ்யாவிற்கான இந்திய தூதர்
|
|
7.
|
|
குறு, சிறு மற்றும் நடுத்தர நிறுவனங்கள் தொடர்பான ஒத்துழைப்பு குறித்து இந்தியாவின் தேசிய சிறு தொழில்கள் கழகம் மற்றும் ரஷ்யாவின் சிறு மற்றும் நடுத்தர தொழில் கழகம் இடையேயான புரிந்துணர்வு ஒப்பந்தம்
|
|
திரு. அலெக்சாண்டர் பிரேவர்மன்
தலைமை இயக்குனர்,
ரஷ்யாவின் சிறு மற்றும் நடுத்தர தொழில் கழகம்
|
|
திரு. டி. பி. வெங்கடேஷ் வர்மா
ரஷ்யாவிற்கான இந்திய தூதர்
|
|
8.
|
|
உரத்துறையில் ரஷியன் நேரடி முதலீட்டு நிதியம்; பொது கூட்டு பங்கு நிறுவனம், போஸ்ஆக்ரோ மற்றும் இந்தியன் பொட்டாஷ் லிமிடெட் இடையேயான ஒத்துழைப்பு ஒப்பந்தம்
|
|
திரு. கிரில் டிமித்ரேவ்
தலைமை இயக்குனர்
ரஷியன் நேரடி முதலீட்டு நிதியம்
திரு. அண்ட்ரே குர்யேவ்
தலைமை செயல் அதிகாரி
போஸ்ஆக்ரோ
|
|
திரு. டி. பி. வெங்கடேஷ் வர்மா
ரஷ்யாவிற்கான இந்திய தூதர்
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத் பிரதம மந்திரியின் ஜன் ஆரோக்ய யோஜனா திட்டத்தின் கீழ் ஒரு கோடி சிகிச்சைகள்
மத்திய அரசின் முன்னணி மருத்துவ காப்பீட்டுத் திட்டமான ஆயுஷ்மான் பாரத் பிரதம மந்திரியின் ஜன் ஆரோக்ய யோஜனா , இன்று ஒரு கோடி சிகிச்சையை எட்டியுள்ளது. இந்த மைல் கல்லைக் குறிப்பிட, மத்திய சுகாதாரத்துறை அமைச்சர் டாக்டர். ஹர்ஷ் வர்தன், ஆரோக்ய தாரா என்ற தொடர் இணைய கருத்தரங்குகளின் முதல் பதிப்பை இன்று தொடங்கி வைத்தார். இந்த இணைய கருத்தரங்குக்கு ‘‘ஆயுஷ்மான் பாரத்: 1 கோடி சிகிச்சைகள் மற்றும் அதற்கு அப்பால்’’ என தலைப்பிடப்பட்டுள்ளது. இந்த இணையக் கருத்தரங்கில் சுகாதாரத்துறை இணையமைச்சர் திரு அஸ்வினி குமார் சவ்பேவும் கலந்து கொண்டார்.
ஆயுஷ்மான் பாரத் ஆரோக்ய யோஜனா திட்டத்தின் செயல்பாடுகள் குறித்து தேசிய சுகாதார ஆணையகத்தின்  தலைமை நிர்வாக அதிகாரி டாக்டர் இந்து பூஷன் விளக்கினார். இந்த இணைய கருத்தரங்கு, தேசிய சுகாதார ஆணையகத்தின், அனைத்து அதிகாரப்பூர்வ சமூக இணையதளங்களில் ஒளிபரப்பப்பட்டது.
இந்த நிகழ்ச்சியில் பேசிய டாக்டர். ஹர்ஷ் வர்தன், ‘‘இத்திட்டம் தொடங்கிய 2 ஆண்டுகளில், நாட்டின் 1 கோடி ஏழை நோயாளிகளுக்கு சிகிச்சை வழங்கியது, ஆயுஷ்மான் பாரத் திட்டத்தின் மைல்கல் சாதனை. 21,565 பொது மற்றும் தனியார் மருத்துவமனைகள் மூலமாக, இந்த சிகிச்சைகளுக்கு ரூ.13,412 கோடி வழங்கப்பட்டுள்ளது. வரும் ஆண்டுகளிலும், சுகாதார சவால்களை எதிர்கொள்ள மனிதாபிமான அணுகுமுறையுடன், ஆயுஷ்மான் பாரத் திட்டம் தொடர்ந்து வழிகாட்டியாக இருக்கும்’’ என்றார்.
அவர் மேலும் கூறுகையில், ‘‘இத்திட்டம், ஒவ்வொரு ஏழைக் குடும்பமும் மருத்துவமனைகளில் ஆண்டுக்கு ரூ.5 லட்சம் மதிப்பிலான சிகிச்சை பெறும் மருத்துவ பாதுகாப்பை வழங்குகிறது. நாட்டின் 10.74 கோடி ஏழைகளுக்கு நிதிப் பாதுகாப்பை உறுதி செய்வதுதான் இதன் இலக்கு’’ என்றார்.
இந்நிகழ்ச்சியில், டாக்டர் ஹர்ஷ் வர்தன், ‘ஆஸ்க் ஆயுஷ்மான்’ என்ற வாட்ஸ்அப் செயலி மூலமாக தகவல் பரிமாறும் வசதியைத் தொடங்கி வைத்தார். இதில் ஆயுஷ்மான் பாரத் திட்ட்த்தின் பயன்கள், அம்சங்கள், எலக்ட்ரானிக் அடையாள அட்டை பெறும் முறை, அருகில் உள்ள இணைப்பு மருத்துவமனைகள் பற்றி 24 மணி நேரமும் இந்தி மற்றும் ஆங்கில மொழிகளில் தகவல் பெறலாம்.
ஆயுஷ்மான் திட்டத்தில் இணைந்துள்ள மருத்துவமனைகளை பயனாளிகள் மதிப்பீடு செய்யும் ’மருத்துவமனை மதிப்பீட்டுப் பலகை’  என்ற வசதியையும் மத்திய அமைச்சர் தொடங்கி வைத்தார். இந்த மதிப்பீடு, சுகாதார நடவடிக்கைகளின் தரத்தை மேம்படுத்த தேசிய சுகாதார ஆணையகத்துக்கு உதவியாக இருக்கும்.
ஒரு கோடி சிகிச்சை மருத்துவ அனுமதிகளை வெளிப்படுத்தும் விதத்தில், ஆயுஷ்மான் பாரத் திட்டப் பயனாளியின் இ-அடையாள அட்டையின் சிறப்பு பதிப்பையும் டாக்டர் ஹர்ஷ் வர்தன் வெளியிட்டார். இது தவிர ஆயுஷ்மான் பாரத் திட்டத்தின் இந்தி இணையதளமும் தொடங்கி வைக்கப்பட்டது.
(
சுரங்கங்கள் அமைச்சகம்
கடந்த 5 ஆண்டுகளில் 133 கனிமச் சுரங்கங்களை மாநில அரசுகள் தனியார் நிறுவனங்களுக்கு ஏலம் விட்டுள்ளன
சுரங்கம் மற்றும் கனிம மேம்பாட்டு மற்றும் ஒழுங்குமுறை சட்டம் 1957 திருத்தப்பட்டு 12.01.2015 முதல் அமலுக்கு வந்தது. கனிமச்சுரங்கங்கள் ஏலத்தில் அனைத்து நிலைகளிலும் வெளிப்படைத் தன்மையை உறுதி செய்ய இந்தத் திருத்தம் கொண்டுவரப்பட்டது. இதன்படி, கடந்த 5 ஆண்டுகளில் 133 கனிமச் சுரங்கங்கள் மாநில அரசுகளால் தனியார் நிறுவனங்களுக்கு ஏலம் விடப்பட்டுள்ளன. அத்துடன் மத்திய அரசின் ஒப்புதல் அடிப்படையில் வனத்துறை இடங்களில் 16 திட்டங்களை செயல்படுத்த மாநில அரசுகளுக்கு ஒப்புதல் அளிக்கப்பட்டது.
சுற்றுச்சூழல், வனம் மற்றும் பருவநிலை மாற்ற அமைச்சகத்தின் தகவல்கள் அடிப்படையில் கடந்த 5 ஆண்டுகளில் 19,267.47 ஹெக்டேர் வனத்துறை நிலங்கள் சுரங்க நடவடிக்கைகளுக்காக மாற்றப்பட்டுள்ளன. தமிழகத்தைப் பொறுத்தவரை 16.72 ஹெக்டேர் நிலங்கள் சுரங்கப் பணிகளுக்காக பயன்படுத்தப்பட்டுள்ளன.
இந்தத் தகவலை மாநிலங்களவையில் இன்று எழுத்து மூலம் அளித்த பதிலில் மத்திய நிலக்கரி மற்றும் சுரங்கத்துறை அமைச்சர் திரு பிரல்ஹாத் ஜோஷி தெரிவித்துள்ளார்.
அறிவியல் மற்றும் தொழில்நுட்பத்துறை
சிஎஸ்ஐஆர் – சிஎம்இஆர்ஐ நிறுவனத்தின் தொழில்நுட்பங்கள், மூன்று எம்எஸ்எம்இ நிறுவனங்களுக்கு உரிமை மாற்றம்
அறிவியல் தொழில் ஆராய்ச்சி மன்றம்  - மத்திய இயந்திரவியல் பொறியியல் ஆய்வு நிறுவனம் , தனது பிராணவாயு செறிவூட்டி தொழில்நுட்பம் மற்றும் அதிகளவில் இரும்பை நீக்கும் தொழில்நுட்பம் ஆகியவற்றை 05.05.2021 அன்று காணொலிக் காட்சி வாயிலாக உரிமை மாற்றம் செய்தது.
செறிவூட்டி தொழில்நுட்பம், ராஜஸ்தானின் கோட்டாவில் உள்ள சி அண்டு ஐ கலிப்ரேஷன் நிறுவனத்திற்கும், குர்கானின் மனேசரில் உள்ள எஸ் ஏ கார்ப் நிறுவனத்திற்கும் உரிமை அளிக்கப்பட்டது. அதிகளவில் இரும்பை நீக்கும் தொழில்நுட்பம், குவகாத்தியின் மா துர்கா விற்பனை முகமைக்கு உரிமை மாற்றி அளிக்கப்பட்டது.
பெருவாரியான மக்களிடையே இந்தத் தயாரிப்புகளை எடுத்துச் செல்லும் வகையில் சிறு, குறு, நடுத்தர தொழில் நிறுவனங்களுக்கு ஊக்கமளிக்கும் வகையில் இந்த முயற்சி மேற்கொள்ளப்பட்டிருப்பதாக சிஎஸ்ஐஆர் - சிஎம்இஆர்ஐ நிறுவனத்தின் இயக்குநர் பேராசிரியர்  ஹரிஷ் ஹிரானி தெரிவித்தார்.
அசாமின் பல்வேறு பகுதிகளில் குடிநீரில் அதிகளவு இரும்பு கலக்கப்படுவதால், அதிக பாதிப்புகள் ஏற்படும் காம்ரூப் மெட்ரோ, காம்ரூப் நகரப் பகுதி, பார்பேட்டா, சிவசாகர் ஆகிய நான்கு முக்கிய மாவட்டங்களில் இதற்கான தீர்வை ஏற்படுத்த தமது நிறுவனம் திட்டமிட்டிருப்பதாக மா துர்கா விற்பனை முகமையின் திரு ஓம்கார் பன்சல் கூறினார்.
பிராணவாயு செறிவூட்டல் தொழில்நுட்பத்தை வழங்கி, அதை மேம்படுத்த ஊக்குவித்ததற்காக பேராசிரியர் ஹிராணிக்கு, சி அண்டு ஐ கலிப்ரேஷன் நிறுவனத்தின் திரு அசோக் பத்னி நன்றி தெரிவித்தார்.
செறிவூட்டல் மாதிரியை மேம்படுத்தும் பணியில் தமது நிறுவனம் ஈடுபட்டிருப்பதாகவும், மாதத்திற்கு 5000 செறிவூட்டல்களை உருவாக்கவும், மிக விரைவில் இந்த எண்ணிக்கையை அதிகரிக்கவும் திட்டமிட்டிருப்பதாகவும் எஸ் ஏ கார்ப் நிறுவனத்தின் திரு தீபக் ஜெயின் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1716408
(Visitor Counter : 156
பிரதமர் அலுவலகம்
பாரத ரத்னா திரு. அடல் பிஹாரி வாஜ்பாயிக்கு மரியாதை செலுத்தும் வகையில் நினைவு நாணயத்தை வெளியிட்டார் பிரதமர்
பாரத ரத்னா திரு. அடல் பிஹாரி வாஜ்பாயிக்கு மரியாதை செலுத்தும் வகையில் பிரதமர் திரு. நரேந்திர மோடி இன்று நினைவு நாணயத்தை வெளியிட்டார். இந்த நிகழ்ச்சியில் பேசிய பிரதமர், திரு. வாஜ்பாய் நம்முடன் இன்று இல்லை என்பதை நமது மனதால் நம்ப முடியவில்லை. சமூகத்தின் அனைத்து பிரிவினர்களாலும் விரும்பப்பட்ட மற்றும் மதிக்கப்பட்ட பிரபல தலைவர் அவர் என்று கூறினார்.
பல வருடங்களாக, மக்களின் குரலாக திகழ்ந்தது திரு. வாஜ்பாயின் குரல். ஒரு பேச்சாளராக அவருக்கு இணையானவர் எவரும் இல்லை. நமது நாடு உருவாக்கிய சிறந்த பேச்சாளர்களில் ஒருவர் அவர் என்று பிரதமர் புகழாரம் சூட்டினார்.
திரு. வாஜ்பாயின் வாழ்க்கை பெருமளவில் எதிர்க்கட்சி வரிசையிலேயே கழிந்தது, என்றாலும் அவர் என்றும் நாட்டின் நலனுக்கான மட்டுமே பேசினார் என்று திரு. நரேந்திர மோடி கூறினார். ஜனநாயகமே அனைத்திலும் உயர்ந்ததாக இருக்க வேண்டும் என்று எண்ணியவர் திரு. வாஜ்பாய் என்று கூறிய பிரதமர், அவர் என்றும் நம் அனைவருக்கும் உத்வேகமாக அமைவார் என்று நம்பிக்கை தெரிவித்தார்.
சிறப்பு சேவைகள் மற்றும் கட்டுரைகள்
தேசிய எம்எஸ்எம்இ விருதுகள்-2023 விண்ணப்பங்கள் வரவேற்கப்படுகின்றன
குறு, சிறு மற்றும் நடுத்தர தொழில்களின் மிகச்சிறந்த செயல்பாட்டை அங்கீகரிக்கும் விதமாகவும், அவை மேலும் கூடுதலான உயர்நிலையை அடைவதற்கு ஊக்கப்படுத்தவும் மத்திய குறு, சிறு மற்றும் நடுத்தர தொழில்கள் அமைச்சகம் தேசிய அளவில் விருதுகளை வழங்குகிறது. இதன்படி, தேசிய எம்எஸ்எம்இ விருதுகள்-2023 வழங்குவதற்கு
- தொழில்துறை விருது,  உற்பத்தி தொழில்துறை,
 சேவை தொழில்துறை  தொழில்களில் சிறப்பு பிரிவு
- மாநில விருது,
- மாவட்ட விருது, 
- வங்கி விருது,
ஆகிய 4 பிரிவுகளில் இணையதளம் மூலம் விண்ணப்பங்கள் வரவேற்கப்படுகின்றன.
தேசிய எம்எஸ்எம்இ விருது திட்டத்திற்கான செயல்பாட்டு விதிமுறைகளில் நகல் மற்றும் இணையதள விண்ணப்பங்கள் www.dcmsme.gov.in என்ற இணைய தளத்திலும், https://dashboard.msme.gov.in/na/Ent_NA_Admin/Ent_index.aspx. என்ற இணைப்பிலும் கிடைக்கும்.
இணைய தளம் மூலம் விண்ணப்பங்களை சமர்ப்பிக்க கடைசி நாள் 10.05.2023
கூடுதல் விவரங்களை அறிய சென்னை கிண்டியில் உள்ள எம்எஸ்எம்இ துறையின் இணை இயக்குநரை தொடர்புகொள்ளலாம்
PIB Headquarters
பெரம்பூர் வடக்கு அஞ்சல் நிலையம் இடமாற்றம்
பெரம்பூர் வடக்கு அஞ்சல் நிலையம் தற்பொழுது எண் 44,  மாதவரம் நெடுஞ்சாலை பெரம்பூர், சென்னை – 600 011 என்ற முகவரியில் இயங்கி வருகிறது..
இந்த அஞ்சல் நிலையம் வரும் 27.03.2017  முதல் 133/46 மாதாவரம் நெடுஞ்சாலை பெரம்பூர், சென்னை – 600 011 என்ற முகவரியில் இயங்கும். இந்த தகவலை சென்னை வடகோட்டம், முதுநிலை கோட்ட கண்காணிப்பாளர் , திரு. கி. இரவீந்திரன் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
நாடு முழுவதும் 3.29 கோடிக்கும் மேற்பட்டோருக்கு கொவிட் 19 தடுப்பூசி
கொவிட் தொற்றுக்கு, எதிரான பேராட்டத்தில், இன்று இந்தியா பல உச்சங்களைத் தொட்டது. கொவிட்-19 தடுப்பூசி போட்டுக் கொண்டவர்களின் மொத்த எண்ணிக்கை 3.29 கோடியைக் கடந்தது.
அதிகபட்சமாக, நேற்று ஒரே நாளில் 30 லட்சத்துக்கும் மேற்பட்டோருக்கு தடுப்பூசி போடப்பட்டது.
கடந்த 15 நாளில், தடுப்பூசி போட்டுக் கொண்ட 60 வயதுக்கு மேற்பட்டோர்களின் எண்ணிக்கை ஒரு கோடியைக்  கடந்து விட்டது.
நேற்று காலை 7 மணி வரை மொத்தம் 3,29,47,432 தடுப்பூசிகள் போடப்பட்டுள்ளன.
59வது நாளான நேற்று 30,39,394 தடுப்பூசிகள் போடப்பட்டன.
மகாராஷ்டிரா, பஞ்சாப், கர்நாடகா, குஜராத் மற்றும் தமிழகத்தில் கொவிட் தினசரி பாதிப்பு தொடர்ந்து அதிகரிக்கிறது. கடந்த 24 மணி நேரத்தில், 24,492 பேருக்கு புதிதாக கொவிட் தொற்று ஏற்பட்டுள்ளது. இவர்களில் 79.73 சதவீதம் பேர், மேற்கண்ட ஐந்து மாநிலங்களைச் சேர்ந்தவர்கள்.
மகாராஷ்டிராவில் அதிகபட்சமாக 15,051 பேருக்கு புதிதாக தொற்று ஏற்பட்டுள்ளது. பஞ்சாப்பில் 1,818 பேருக்கும், கேரளாவில் 1,054 பேருக்கும் புதிதாக தொற்று ஏற்பட்டுள்ளது.
இந்தியாவில் கொவிட் சிகிச்சை பெறுபவர்களின் மொத்த எண்ணிக்கை 2,23,432-ஆக உள்ளது.
நாட்டில் கொவிட் பரிசோதனை மேற்கொண்டவர்களின் மொத்த எண்ணிக்கை 22.8 கோடியைக் கடந்து விட்டது.
கடந்த 24 மணி நேரத்தில் 131 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1705043
-------
(Visitor Counter : 178
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.65 கோடி தடுப்பூசி டோஸ்கள் வழங்கப்பட்டுள்ளன. இதில் 95.20 கோடி இரண்டாம் தவணை தடுப்பூசி டோஸ்களும், 22.86 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 15,784 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 13,509 பேர் கொவிட் தொற்றால் பாதிக்கப்பட்டுள்ளனர். இது 0.03 சதவீதமாகும்.
தொற்றிலிருந்து மீண்டவர்களின் விகிதம் 98.78 சதவீதம்.
கடந்த 24 மணி நேரத்தில் 1,396 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,68,321 பேர்.
கடந்த 24 மணி நேரத்தில் 3,016 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 2.73% வாராந்திர பாதிப்பு விகிதம் 1.71%
இதுவரை மொத்தம் 92.14 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,10,522 சோதனைகள் நடத்தப்பட்டுள்ளன.
பிரதமர் அலுவலகம்
ஜம்மு-காஷ்மீர் சாலை விபத்தில் உயிரிழந்தவர்களுக்குப் பிரதமர் இரங்கல் தெரிவித்துள்ளார்
உயிரிழந்தோரின் குடும்பத்திற்குப் பிரதமரின் தேசிய நிவாரண நிதியிலிருந்து கருணைத்தொகை வழங்க ஒப்புதல் அளித்துள்ளார்
ஜம்மு-காஷ்மீரின் டோடா மாவட்டத்தில் தாத்ரி அருகே ஏற்பட்ட சாலை விபத்தில் உயிரிழந்தோருக்குப் பிரதமர் திரு.நரேந்திர மோடி ஆழ்ந்த இரங்கல் தெரிவித்துள்ளார். உயிரிழந்தோரின் குடும்பத்திற்குப் பிரதமரின் தேசிய நிவாரண நிதியிலிருந்து கருணைத் தொகை வழங்கவும் திரு.மோடி ஒப்புதல் அளித்துள்ளார்
“ஜம்மு-காஷ்மீரின் டோடா மாவட்டத்தில், தாத்ரி அருகே ஏற்பட்ட சாலை விபத்தால் வருத்தம் அடைந்துள்ளேன். இந்த சோகமான தருணத்தில், உயிழந்தோரின் குடும்பங்களுக்கு எனது இரங்கலை நான் தெரிவித்துக்கொள்கிறேன்.
காயமடைந்தவர்கள் விரைவில் குணமடைய நான் பிரார்த்திக்கிறேன்: PM @narendramodi
ஜம்மு-காஷ்மீர் சாலை விபத்து காரணமாக உயிரிழந்தோரின் குடும்பத்தினருக்குப் பிரதமரின் தேசிய நிவாரண நிதியிலிருந்து தலா ரூ.2 லட்சம் கருணைத் தொகை வழங்கப்படும். காயமடைந்தோருக்கு ரூ.50,000 வழங்கப்படும்: PM @narendramodi” என்று பிரதமர் அலுவலக டுவிட்டர் செய்தியில் கூறப்பட்டுள்ளது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஓய்வூதியத்தைக் குறைக்கும் உத்தேசம் எதுவும் இல்லை என அரசு விளக்கம்
கோவிட்-19 நோய்த் தொற்று மற்றும் தற்போதைய பொருளாதார சூழ்நிலைகளைக் கருத்தில் கொண்டு அலுவலர், பொது குறைபாடுகள் மற்றும் ஓய்வூதியத் துறை அமைச்சகம் ஓய்வூதியங்களைக் குறைக்கப்போகிறது / நிறுத்தப்போகிறது என்று எழுந்துள்ள புரளியால் ஓய்வூதியர்கள் கவலை அடைந்திருப்பதாக அரசின் கவனத்துக்கு கொண்டுவரப்பட்டுள்ளது.
ஏற்கெனவே தெளிவாக்கப்பட்டவாறு, ஓய்வூதியத்தைக் குறைக்கும் உத்தேசம் எதுவும் இல்லை என்றும், அதுகுறித்து அரசு எந்த நடவடிக்கையும் எடுக்கவில்லை என்றும் மீண்டும் வலியுறுத்திக் கூறப்படுகிறது. மாறாக, ஓய்வூதியர்களின் நலன்களைக் காப்பதில் அரசு உறுதியுடன் உள்ளது என்றும் தெரிவிக்கப்பட்டுள்ளது.
(
சமூக நிதி மற்றும் அதிகாரமளித்தல் அமைச்சகம்
சர்வதேச மாற்றுத்திறனாளிகள் தினம்: மாற்றுத்திறனாளிகளின் மேம்பாட்டுக்கு சிறப்பாக பணியாற்றியவர்களுக்கு தேசிய விருதுகளை வழங்கினார் குடியரசுத் தலைவர் திரு ராம்நாத் கோவிந்த்
சர்வதேச மாற்றுத்திறனாளிகள் தின நிகழ்ச்சியை மத்திய சமூக நீதி மற்றும் அதிகாரமளித்தல் அமைச்சகத்தின் மாற்றுத்திறனாளிகளுக்கான மேம்பாட்டுத்துறை தில்லியில் இன்று நடத்தியது. இதில் குடியரசுத் தலைவர் திரு ராம்நாத் கோவிந்த் தலைமை விருந்தினராகக் கலந்து கொண்டார். மாற்றுத்திறனாளிகளின் மேம்பாட்டுக்கு சிறப்பாக பணியாற்றிய தனிநபர்கள், அமைப்புகள், இயக்கங்கள், மாநிலங்கள், மாவட்டங்களுக்கு அவர் தேசிய விருதுகளை வழங்கினார்.
மத்திய சமூக நீதி மற்றும் மேம்பாட்டுத்துறை டாக்டர் வீரேந்திர குமார், இணையமைச்சர்கள் திரு ராம்தாஸ் அத்வாலே, திருமிகு பிரதிமா பவுமிக் ஆகியோர் கலந்து கொண்டனர்.
சிறந்த மாற்றுத்திறனாளி தொழிலாளி / சுய தொழிலாளி, மாற்றுத்திறனாளிகளுக்கு வேலை அளித்த நிறுவன அதிகாரிகள், மாற்றுத்திறனாளிகள் மேம்பாட்டுக்காக பணியாற்றிய தனிநபர்கள், அமைப்புகள், மாற்றுத்திறனாளிகள் மேம்பாட்டுக்கான புதிய கண்டுபிடிப்பு, மாற்றுத்திறனாளிகளுக்கு மறுவாழ்வு சேவைகளை வழங்கிய சிறந்த மாவட்டம், மாநிலம், சிறந்த ப்ரெய்லி அச்சகம், சிறந்த படைப்பாற்றல் மிக்க மாற்றுத்திறனாளி குழந்தை, சிறந்த மாற்றுத்தினாளி விளையாட்டு வீரர் ஆகிய பிரிவுகளில் தேசிய விருதுகள் வழங்கப்பட்டன.
இந்நிகழ்ச்சியில் மாற்றுத்திறனாளிகள் மேம்பாட்டுத்துறையின் செயலாளர் திருமதி அஞ்சலி பாவ்ரா உட்பட பலர் கலந்து கொண்டனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777738
வடகிழக்குப் பகுதி வளர்ச்சி அமைச்சகம்
மூங்கில் வளம் மிகுந்துள்ள நிலையில், கோவிட் நோய் பாதிப்புக்குப் பிந்தைய காலகட்டத்தில் இந்தியாவின் பொருளாதாரத்தை உயர்த்துவதற்கு நல்ல வாய்ப்புகள் உள்ளன: டாக்டர் ஜிதேந்திர சிங்.
இந்தியாவில் மூங்கில் வளம் அதிகமாக இருப்பதால், கோவிட் பாதிப்புக்குப் பிந்தைய காலத்தில் பொருளாதார வல்லரசாக மாறுவதற்கு இந்தியாவுக்கு வாய்ப்புகள் உள்ளன என்று வட கிழக்குப் பிராந்திய வளர்ச்சிக்கான , பிரதமர் அலுவலகம், பணியாளர் நலன், மக்கள் குறைதீர்வு, ஓய்வூதியங்கள், அணுசக்தி மற்றும் விண்வெளித் துறை மத்திய இணை அமைச்சர் டாக்டர் ஜிதேந்திர சிங் கூறியுள்ளார்.
மூங்கில் வளம் குறித்த மாநாட்டில் காணொளி மூலம் அமைச்சர் உரையாற்றிய போது இந்தக் கருத்தைத் தெரிவித்தார். வடகிழக்குப் பிராந்திய வளர்ச்சி அமைச்சகம், வேளாண்மை அமைச்சகத்தின் பிரதிநிதிகள் மற்றும் தொடர்புடைய துறைகளின் பிரதிநிதிகள் இந்த மாநாட்டில் கலந்து கொண்டனர். இந்தியாவின் மூங்கில் வளத்தில் 60 சதவீதம் அளவுக்கு வட கிழக்குப் பிராந்தியத்தில் இருப்பதாகத் தெரிவித்த அவர், இது பெரிய சாகதமான சூழ்நிலையாக இருக்கும் என்று கூறினார். வட கிழக்குப் பிராந்தியத்தின் வளர்ச்சிக்கு பிரதமர் திரு நரேந்திர மோடி தலைமையிலான அரசு அதிகபட்ச முன்னுரிமை தரும் நிலையில் இதை பெரிய வளமாகப் பயன்படுத்த வாய்ப்புகள் உள்ளதாக அவர் குறிப்பிட்டார். சுதந்திரம் பெற்றதில் இருந்து பெற்றிராத வளமான வாய்ப்புகளை இத் துறையில் உருவாக்க முடியும் என்று அவர் கூறினார். நூறு ஆண்டுகள் பழமையான இந்திய வனச் சட்டத்தை மோடி அரசு 2017இல் திருத்தியது பற்றிக் குறிப்பிட்ட அவர், இதன் விளைவாக வீடுகளில் மூங்கில் வளர்ப்பதற்கு அனுமதி தரப்பட்டுள்ளது என்றும், இதனால் மூங்கிலை அடிப்படையாகக் கொண்ட வாழ்வாதாரங்கள் பெருகும் என்றும் கூறினார்.
(Visitor Counter : 130